Այդ ժամանակ կոկորդիլոսի ձագերը հանգստացան։ Բայց նրանք նորից սկսեցին վախենալ, որովհետև գորշ ծուխը դարձավ սև ու բոլորը լսեցին բարձրաձայն խլթխլթոցը։ Կոկորդիլոսները սարսափից այնպես սուզվեցին, որ ջրի երեսին երևում էին միայն նրանց աչքերը և քթերի ծայրերը։ Ջրի մեջ նստած` նրանք տեսան, թե ինչպես իրենց մոտով լողաց ծխով ծածկված և ջուրը շրմփացնող մի ինչ-որ աժդահա բան. իրականում դա ոչ այլ ինչ էր, եթե ոչ անվավոր շոգենավ, որը առաջին անգամ էր այդ գետով լողում։